Vesuvius - Wikipedia
Vesuvius (Italiaans: Monte Vesuvio, Latyn: Mons Vesuvius) is 'n vulkaan aan die weskus van Italië, suidoos van Napels. Die naam "Vesuvius" is afkomstig van Oskies "fesf", wat rook beteken. Die vulkaan lê in die vlakte van Kampanië en het 'n deursnede van 8 kilometer en is 1281 meter hoog.
Lugfoto van die vulkaan se krater.
Ligging Golf van Napels, Italië
Hoogte 1 281 meter
Koördinate 40°49′17″N 14°25′32″O﻿ / ﻿40.82139°N 14.42556°O﻿ / 40.82139; 14.42556Koördinate: 40°49′17″N 14°25′32″O﻿ / ﻿40.82139°N 14.42556°O﻿ / 40.82139; 14.42556
Sonop oor Vesuvius
Amerikaanse B-25 Mitchell-bomwerpers vlieg verby Vesuvius tydens die uitbarsting van 1944
Die voetspore van duisende vlugtendes tydens die Avellino-uitbarsting in die Bronstydperk is in vulkaniese piroklastiese materiaal bewaar
Vesuvius die enigste aktiewe vulkaan in die hoofland van Europa. Die twee ander groot vulkane in Italië, Etna en Stromboli, is respektiewelik op die eilande van Sisilië en Stromboli geleë.
Die vulkaan het die antieke Romeinse stede Oplontis, Stabiae, Pompeji en Herculaneum in die jaar 79 n.C. verwoes. Die stede is nooit weer heropgebou nie. Hulle is totaal begrawe en die mense wat daar bly het selfs daarvan vergeet tot dit in die 18de eeu per ongeluk ontdek is.
Die vulkaan se laaste uitbarsting was in 1944. Argeoloë het die sterflike oorskot van diere en twee mense asook voetspore van vlugtendes ontdek wat slagoffers van 'n vroeëre Pliniaanse uitbarsting, die sogenaamde Pomici di Avellino, gedurende die Bronstydperk geword het. Hierdie uitbarsting was blykbaar nog verwoestender as dié van 79AD en het alle nedersettings in die vulkaan se omgewing vernietig. Antieke oorlewerings, dikwels vervreem as mitologie, het na hierdie natuurramp verwys. Ook die vulkaniese oorsprong van sande in die omgewing was bekend.
↑ Gay, Peter (1966). "A Vogue For Sentimentality". Age of Enlightenment. Time. p. 97. Onbekende parameter |coauthors= geïgnoreer (help)
Ontsluit van "https://af.wikipedia.org/w/index.php?title=Vesuvius&oldid=2064382"
Last edited on 4 November 2019, at 23:59